BtoB 4U

BtoB 4U (kor: 비투비 포유; tyylitellysti BTOB 4U) on eteläkorealaisen k-pop -yhtyeen BtoB toinen virallinen alaryhmä. BtoB 4U:ssa on mukana BtoB:n jäsenet Eunkwang, Minhyuk ja Changsub, jotka ovat suorittaneet asepalveluksensa, sekä Peniel, joka on vapautettu asepalveluksesta. 
BtoB 4U julkaisi ensimmäisen EP-levynsä "Inside" 16. marraskuuta 2020 ja toisen, "", 30. elokuuta 2021. 
Historia.
2020: Muodostuminen ja "Inside".
BtoB 4U on BtoB:n toinen virallinen alaryhmä, muodostettu neljä vuotta BTOB Blue:n jälkeen. Alaryhmä muodostettiin BtoB:n vanhempien jäsenten jo suoritettua asepalveluksensa nuorempien jäsenten Hyunsikin, Ilhoonin ja Sungjaen vielä suorittaessa asepalvelustaan.
Nimiehdotuksia vastaanotettiin julkisesti järjestetyllä kyselyllä, ja ehdotuksiin kuului nimiä kuten TeleToB, BtoB Purple, BtoB Black, BtoB Sky ja SaToB (4ToB). Nimen BtoB 4U keksi kuitenkin Minhyukin veli. Nimessä yhdistyy kaksi eri merkitystä; numero neljä kuvaa yhtyeen jäsenten määrää, ja "BtoB 4U" voidaan myös lukea englanniksi "Born to Beat For You", jonka kirjaimellinen käännös on "syntynyt lyömään tahtia sinulle".
BtoB 4U:n ensimmäinen virallinen yhteisesiintyminen oli Naverin radio-ohjelmassa "BTOB NOW: Our Concert" 27. lokakuuta 2020. Nelikon itse juontama ohjelma ilmestyi viikoittain kolmen viikon ajan 18. marraskuuta asti.
30. lokakuuta 2020 BtoB:n levy-yhtiö Cube Entertainment paljasti julkaisuajankohdan BtoB 4U:n debyyttialbumille "Inside". 16. marraskuuta julkaistu EP sisälsi kappaleet "Show Your Love", "Tension", "Bull's Eye", "Mirage" sekä "Alone". Albumin johtava single, moombahton-kappale "Show Your Love" on BtoB:n jäsenen Hyunsikin ennen asepalveluksensa aloittamista tuottama. Se sisältää rohkaisevan sanoman elää ja rakastaa myös vaikeina aikoina. BtoB 4U voitti kappaleella ensimmäisen sijan SBS MTV:n musiikkiohjelmassa "The Show" 24. marraskuuta 2020, kahdeksan päivää kappaleen julkaisemisen jälkeen.
2. joulukuuta 2020 BtoB 4U julkaisi virallisen japaninkielisen version kappaleesta "Show Your Love".
2021: "Kingdom: Legendary War, 4U: Outside" ja epävirallinen hajoaminen.
Tammikuussa 2021 ilmoitettiin, että BtoB 4U osallistuu Mnetin musiikkiohjelmaan "". 
Helmikuussa BTOB 4U aloitti oman viikoittaisen radio-ohjelman, "비투비의 네박자 (BTOB's 4 BEATS)" . Ohjelman kolmastoista ja viimeinen jakso oli 17. toukokuuta 2021. 
BTOB 4U oli mukana maaliskuussa järjestetyssä "KCON:TACT 3":ssa. Toukokuussa heidän vahvistettiin osallistuvan myös kesäkuussa järjestettävään "KCON:TACT 4 U" -tapahtumaan .
Yhtyeen toinen EP "" julkaistiin 30. elokuuta 2021, mutta julkaisua marketoitiin BTOB 4U:n sijasta BTOB:n nimellä. EP:llä on 6 kappaletta, "Dreamer", "Outsider", "Can't Breathe ", "여행 (Traveler)", "Waiting 4 U" sekä "Finale (Show And Prove) ". Jäsenet Minhyuk ja Peniel sekä BTOB:n Hyunsik osallistuivat vaihtelevasti kaikkien EP:n kappaleiden sävellykseen, sanoitukseen ja sovittamiseen. 
12. marraskuuta 2021 BTOB 4U esiintyi Expo 2020 Dubain Kite-konsertissa (K-Pop in the Emirates).
BTOB:n muiden jäsenten, Hyunsikin ja Sungjaen, palattua suorittamasta asepalvelustaan marraskuussa 2021 BTOB 4U:n olemassaolo ei ollut enää tarkoituksenmukaista sen ollessa vain väliaikainen kokoonpano. 16. marraskuuta, täyttäessään samana päivänä vuoden, BTOB 4U:n esiintyessä MIC ON5 -konsertissa 4U:n jäsenet leikkimielisesti ilmoittivat alaryhmän hajoavan konsertin päätyttyä vain vuosi debyyttinsä jälkeen. 
Hyväntekeväisyys.
23. marraskuuta BtoB 4U lahjoitti 50 000 kasvomaskia lastenhoitotyöntekijöille Seongdong-guun, jotka tekevät kenttätyötä huolimatta COVID-19:sta.